slåtteng

=Slåttemark= En slåtteeng er et område som blir slått om sommeren. Gresset blir raket sammen og tørket. Når høyet fjernes får ikke jorden ny næring og slåttenga blir næringsfattig, i motsetning til [|beitemark] der en stor del av næringen føres tilbake i form av avføring og urin. På slåtteengen vokser ikke [|trær og busker]. Derfor blir det nok lys til at mange ulike blomster kan vokse der. Under slåtten blir alle plantene kuttet i samme høyde, enten de heter smørblomst eller prestekrage. Ingen enkeltplante stående igjen. De fleste frø må ned til bakken for å spire og trenger litt plass for å vokse opp. Når man slår, hender det at det blir hull i plantedekket slik at det blir små flekker med bar jord der frø kan spire og få nok lys. Slått medfører at planter som ikke tåler hard konkurranse har mulighet å vokse opp og øke det biologiske mangfoldet.
 * [[image:http://www.nhm.uio.no/skoletilbud/undervisningsopplegg/hovedoya/bilder/slaing_av_eng_formk.jpg caption="slaing av eng formK.jpg"]] || [[image:http://www.nhm.uio.no/skoletilbud/undervisningsopplegg/hovedoya/bilder/engnelliker_i_eng_formc.jpg caption="engnelliker i eng formC.jpg"]] ||
 * Slåing av eng på "gamlemåten" og deretter fjerning av høyet gir en fin blomstereng med arter som ellers ikke klarer seg. Foto: K. Bjureke || Engnellik trives i gammeldagse slåtteenger som ikke er gjødslet med kunstgjødsel. Foto: P.E.Aas ||